ఉమారుద్ర కోటేశ్వరస్వామి ఆలయము
శ్రీ ఉమారుద్ర కోటేశ్వరస్వామి ఆలయము శ్రీకాకుళం జిల్లా, శ్రీకాకుళం పట్టణం లోని ఒక ప్రాచీన దేవాలయం. ఇక్కడ కోటేశ్వరస్వామి (శివుడు) చిరకాలంగా భక్తుల కోర్కెలను తీర్చుతూ కొలువైయున్నారు.ఈ ఆలయం బలరాముడు నిర్మించిన ఆలయం అయినందున ప్రాముఖ్యాన్ని సంతరించుకుంది. శ్రీకాకుళం పట్టణంలో భాగమైన గుడివీధిలో ఈ ఆలయం ఉంది. ఈ ఆలయం లోని కోటేశ్వర స్వామి ఉత్తరాంధ్ర భక్తజనకోటికి అభయప్రదాతగా విలసిల్లుతున్నారు. ఈ దేవాలయం కూర్మనాథస్వామి దేవస్థానం, శ్రీకూర్మం నకు 12 కి.మీ దూరంలో ఉన్నది.ఈ దేవాలయం శ్రీకాకుళం పట్టణమున, నాగావళి నది ఒడ్డున గుడివీధిలో వేంచేసియున్న శ్రీశ్రీశ్రీ ఉమారుద్ర కోటేశ్వర స్వామి పంచాయతన "దేవాలయం". ద్వాపర యుగాంతమున శ్రీ బలరామునిచే ప్రతిష్ఠింపజేసారు.
సారంగపూర్ (నిజామాబాద్ గ్రామీణ)
నిజామాబాదు పట్టణానికి 8 కి.మీ. దూరంలో ఉన్న ఈ గ్రామంలో శ్రీ మహారుద్ర ఆంజనేయస్వామి కొలువై భక్తులచేత నిత్యనీరాజనాలు అందుకుంటున్నారు. 16వ శతాబ్దికి చెందిన ఈ ఆలయాన్ని ఛత్రపతి శివాజీ గురువు సమర్థ రామదాసు కోరిక మేరకు అప్పటి నిజాం కట్టించినట్లు చారిత్రిక ఆధారాలవలన తెలుస్తోంది.[1]